Document ID: 31998R2105

ΚΑΝΟΝΙΣΜΟΣ (ΕΚ) αριθ. 2105/98 ΤΗΣ ΕΠΙΤΡΟΠΗΣ της 1ης Οκτωβρίου 1998 για την τροποποίηση του κανονισμού (ΕΚ) αριθ. 2628/97 όσον αφορά τις μεταβατικές διατάξεις για την περίοδο έναρξης της εφαρμογής του συστήματος αναγνώρισης και καταγραφής βοοειδών (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (1), και ιδίως το άρθρο 10 στοιχείο στ),
Εκτιμώντας:
ότι ο κανονισμός (ΕΚ) αριθ. 2628/97 της Επιτροπής (2) θεσπίζει λεπτομέρειες εφαρμογής όσον αφορά τις μεταβατικές διατάξεις για την περίοδο έναρξης της εφαρμογής του συστήματος αναγνώρισης και καταγραφής βοοειδών 7
ότι για να αποφευχθούν οι δυσκολίες στον τομέα του ενδοκοινοτικού εμπορίου βοοειδών είναι αναγκαίο να διασαφηνιστούν οι εφαρμοστέοι κανόνες 7 ότι είναι αναγκαίο να επιτραπεί σε ορισμένα κράτη μέλη, για μεταβατική περίοδο μη υπερβαίνουσα την 1η Μαρτίου 1999, το εμπόριο βοοειδών που έχουν γεννηθεί μετά την 1η Ιανουαρίου 1998 και φέρουν ενώτια σύμφωνα με την οδηγία 92/102/ΕΚ του Συμβουλίου, της 27ης Νοεμβρίου 1992, για την αναγνώριση και την καταγραφή των ζώων (3) 7
ότι τέτοια λύση δικαιολογείται δεδομένου ότι εξυπηρετεί τη δυνατότητα που παρέχεται στα κράτη μέλη να χρησιμοποιήσουν το υφιστάμενο απόθεμα ενωτίων και αποφεύγει τις πρακτικές δυσκολίες για την ταχεία επαναταυτοποίηση όλων των βοοειδών που μπορούν να αποτελέσουν αντικείμενο ενδοκοινοτικού εμπορίου 7
ότι ο κανονισμός (ΕΚ) αριθ. 2628/97 πρέπει να τροποποιηθεί αναλόγως 7
ότι, ενόψει του άρθρου 4 του κανονισμού (ΕΚ) αριθ. 820/97, είναι αναγκαίο τα μέτρα που προβλέπονται από τον παρόντα κανονισμό να αρχίσουν να εφαρμόζονται από την 1η Σεπτεμβρίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού ταμείου προσανατολισμού και εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 2628/97 προστίθεται η ακόλουθη παράγραφος 6:
«6. Μπορούν να αποτελέσουν αντικείμενο ενδοκοινοτικού εμπορίου το αργότερο μέχρι την 1η Μαρτίου 1999, τα βοοειδή τα οποία ανήκουν στο εθνικό ζωικό κεφάλαιο του Βελγίου, της Γαλλίας, της Γερμανίας, του Ηνωμένου Βασιλείου (με εξαίρεση τη Βόρειο Ιρλανδία), της Ιταλίας, των Κάτω Χωρών και της Πορτογαλίας, έχουν γεννηθεί μετά την 1η Ιανουαρίου 1998 και φέρουν δύο ενώτια όπως αναφέρεται στην παράγραφο 1, υπό τον όρο ότι τα ενώτια είναι σύμφωνα με την οδηγία 92/102/ΕΚ (*) και προέρχονται από τα εθνικά αποθέματα που κοινοποιήθηκαν σύμφωνα με την παράγραφο 3.
Για τους σκοπούς της παρούσας παραγράφου για την Πορτογαλία και τη Γερμανία, το δεύτερο ενώτιο μπορεί να είναι σύμφωνο με τις διατάξεις της παραγράφου 4.
(*) ΕΕ L 355 της 5. 12. 1992, σ. 32.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Οκτωβρίου 1998.

Labels: 12
0
3
6